تورکیه‌نین باش ناظیری بینالی ییلدیریم ایستانبول-دا میللی مدافعه اونیورسیته‌سینین عالی حربی انستیتوتونون قرارگاه ظابیط‌لیگی 1-جی دؤور تحصیل بوراخیلیش مراسیمینده ایشتیراک ائتدی.
ییلدیریم مراسیمده چیخیش ائده‌رک، تورک سلاح‌لی قوه‌لری‌نین سوریه-نین عفرین بؤلگه‌سینده بولوجو ترور تشکیلاتی پ.کا.کا/کا.ج.کا/پ.ی.د-ی.پ.گ و داعش عضو‌لرینی ضررسیزلش‌دیرمک، دوست و قارداش بؤلگه خالقینی تضییق و ظلم‌دن قورتارماق اوچون یانوارین 20-ده باشلادیغی "زیتون دالی" عملیاتین‌دان دانیشدی.
باش ناظیر چیخیشینا بو سؤزلرله داوام ائتدی: "عفرین-ده گؤزل وطنیمیزین مدافعه‌سی اوچون ترورلا آمان‌سیز موباریزه آپاران تورک عسگرینه بورا‌دان احترام‌لاریمیزی، سلام‌لاریمیزی گؤندریرم. الله اونلارین یار و یاردیمچی‌سی اولسون. 81 میلیون وطن اولادی اونا‌لارا دعا ائدیر و دستک وئریر. بو یولدا شهادت شربتینی ایچن بوتون شهیدلریمیزه الله‌دان رحمت، غازی ‌لریمیزه جان ساغ‌لیغی دیلییرم. اولوسلار آراسی حقوق‌دان و قانونی حقوق‌لاریمیزدان قایناق‌لانان بو عملیات سوناقدر داوام ائده‌جک. عملیاتین سون تاریخی ترور تشکیلاتی‌نین تامامیله محو ائدیلمه‌سی و ضررسیزلشدیریلمه‌سی مسئله‌سینه باغلی‌دیر. بو عملیاتی عفرین ایله محدودلاش‌دیرماق دا موذاکیره موضوعسو دئییل".
